b'\n_START_ARTICLE_\nPajek in pol\xc5\xbe\n_START_PARAGRAPH_\nPajek in pol\xc5\xbe je slovenska basen, ki jo je zapisal Karel Pestov\xc5\xa1ek leta 1880 v Popotniku. Kasneje je iz\xc5\xa1la \xc5\xa1e v knjigi Slovenske basni in \xc5\xbeivalske pravljice, dela je zbral in uredil Alojzij Bolhar, ilustriral pa Marjan Man\xc4\x8dek. Ta knjiga je prvi\xc4\x8d iz\xc5\xa1la leta 1975 v Ljubljani pri zalo\xc5\xbebi Mladinska knjiga.\n_START_SECTION_\nVsebina\n_START_PARAGRAPH_\nZgodba pripoveduje o pajku, ki sre\xc4\x8da pol\xc5\xbea. Le-temu se posmehuje zaradi majhne hi\xc5\xa1ice, ki jo nosi na hrbtu. Pol\xc5\xbe mu odvrne, da \xc4\x8detudi je majhna, je ta hi\xc5\xa1ica vsaj njegova.'